OzLabs/hebrew-wiki-articles huggingface dataset:
בבר

בבר (בצרפתית: Babar) היא דמות של פיל שהופיעה לראשונה בספר הילדים הצרפתי משנת 1931 "Histoire de Babar" מאת ז'אן דה ברונוף. בשנת 1933 יצאה לראשונה המהדורה האנגלית של הספר בבריטניה ובארצות הברית.

הספר מבוסס על סיפור שאשתו של ברונוף, ססיל, המציאה עבור ילדיהם. בבר הוא פיל צעיר שאמו נהרגת על ידי צייד. בבר בורח לעיר גדולה, לומד על הציוויליזציה האנושית, וחוזר לג'ונגל להיות מלך הפילים. בהמשך הוא מתחתן, מביא ילדים, ולאורך הדרך הוא מלמד אותם שיעורים חשובים על החיים.

לפני מותו בשנת 1937 פרסם ז'אן דה ברונוף שישה סיפורים נוספים בסדרת ספרי בבר. בנו לורן דה ברונוף, גם הוא סופר ומאייר, יצר ספרים נוספים בסדרת ספרי בבר משנת 1946 ואילך.

העיבוד הטלוויזיוני הראשון של סדרת ספרי בבר הופק בקנדה על ידי חברת Nelvana Limited וחברת Clifford Ross, ושודר במקור מ-3 בינואר 1989 עד 5 ביוני 1991. הסדרה כללה 65 פרקים. 13 פרקים נוספים שודרו במהלך שנת 2000. הדמות הופיעה גם במספר סרטים. בשנת 2010 הופק עיבוד טלוויזיוני נוסף לסדרת הספרים אשר עלילתו מתרחשת מספר שנים לאחר הסדרה המקורית והוא כלל מספר דמויות חדשות, ביניהן באדו, אשר הוא נכדו בן ה-8 של בבר והוא הגיבור של הסדרה.

== עלילה ==
עלילת סדרת הספרים מתמקדת בהרפתקאותיו של בבר, פיל צעיר שעוזב את הג'ונגל ועובר לעיר על מנת ללמוד על אורך החיים המודרני של הציוויליזציה האנושית. בבר מתייתם בילדותו כאשר אמו נהרגת על ידי ציידים. בהמשך בבר הופך סקרן לגבי העולם שמחוץ לג'ונגל ובעקבות כך הוא יוצא למסע לעבר העיר בחיפוש אחר ידע והארה. בבר מאומץ בהמשך על ידי אישה זקנה נדיבה ואמידה שלוקחת אותו תחת חסותו. תחת הדרכתה בבר לומד לקרוא ולכתוב ולומד על כיצד להתנהג באופן מתורבת ומנומס בחברה האנושית, וכיצד להיות מנהיג טוב יותר. כישורים אלו מתגלים כבעלי ערך רב כאשר בבר חוזר בהמשך לג'ונגל ומוכתר כמלך הפילים.

הידע שבבר צבר בעולם שת בני האדם לאורך השנים השנים ויכולות המנהיגות שלו מאפשרות לו להביא שינוי חיובי לממלכת הפילים. הוא הופך בפעמים רבות למתווך בסכסוכים בין מינים שונים של בעלי חיים ופועל ללא לאות לעזור לחבריו הפילים כאשר הם נמצאים במצוקה. יכולת החשיבה הביקורתית והאסטרטגית שלו מסייעת לו להתגבר על מכשולים ואתגרים רבים בהם הוא נקלע לאורך הדרך, כמו התמודדות עם השליט הקנאי של ממלכת הקרנפים, רטקסס, אשר זומם להשתלט על ממלכת הפילים. בעזרת מועצת הפילים, ובמיוחד בעזרת חברו הנאמן קורנליוס, וכמו גם משפחתו האוהבת, בבר מצליח תמיד להתגבר על כל המכשולים.

==קישורים חיצוניים==

* 

קטגוריה:בעלי חיים בדיוניים
באר יעקב (בריסטול)

באר יעקב (באנגלית: Jacob's Well) הוא מבנה ברובע קליפטון (Clifton) שבבריסטול, אנגליה, המתוארך לימי הביניים המוקדמים, יש המשערים כי במהלכם שימש המבנה כמקווה יהודי.

בעיר בריסטול התקיימה קהילה יהודית לסירוגין החל מהמאה ה-12 לערך. מבנה האבן בנוי סביב מעיינות חמים טבעיים, ועל אחד ממשקופי המבנה קיימת חריטה שיש המפרשים אותה כמילה בעברית (דהיינו: "זוחלים", מונח הלכתי בהקשר לדיני מקוואות). עובדות אלה הובילו לתאוריה לפיה המקום שימש כמקווה בתקופה הקדומה. עם זאת, יש המפרשים בצורה אחרת את הכיתוב על המשקוף, ואף טוענים כי המבנה עמוק מדי על מנת לשמש כמקווה. על פי תאוריה נוספת, המבנה שימש לטהרת המת לקראת קבורתו, ככל הנראה בבית הקברות היהודי שבגבעת ברנדון (Brandon Hill) הסמוכה. 

בשנת 1142 הפכו המעיינות לרכושו של המנזר על שם אוגוסטינוס הקדוש (שהפך מאוחר יותר לקתדרלת בריסטול), ובמהלך המאה ה-18 והמאה ה-19 שופץ המבנה ונבנה מחדש. המבנה התגלה מחדש בשנת 1987, והוא מוגדר כיום כמונומנט רשום של הממלכה המאוחדת.

==לקריאה נוספת==
<div style="direction: ltr;">
* A. Foyle, Bristol, Pevsner Architectural Guides (2004) 
* J. Hillaby and R. Sermon, Jacob's Well, Bristol: Mikveh or Bet Tohorah?, Transactions of the Bristol and Gloucestershire Archaeological Society 122 (2004) 127-152
* J. Lea-Jones. Historical account of the area known as Jacob’s Wells, Clifton, Bristol, England: from twelfth century to modern times (1999) 
* S. Watson, Secret underground Bristol (Bristol 1991) 
</div>

==קישורים חיצוניים==
* [http://www2.glos.ac.uk/bgas/tbgas/v112/bg112073.pdf Jacob's Well, Bristol, Britain's only known medieval Jewish Ritual Bath (Mikveh)&lrm;] 
* [http://www.thespasdirectory.com/profilego.asp?ref=2A3B מידע על המבנה] באתר the spas directory 
* [http://duo.irational.org/tunneling/jacobs_well_ST57707285/ תמונות של המבנה]

קטגוריה:בריסטול
קטגוריה:יהדות בריטניה
קטגוריה:יהודים ויהדות בימי הביניים
קטגוריה:אנגליה: מבני דת
קטגוריה:מונומנטים רשומים
צבי ספקטור

צבי ספקטור (6 ביוני 1916 - 18 במאי 1941) היה לוחם בהגנה ומפקד כ"ג יורדי הסירה. ממפתחי תורת הסיור, ההתמצאות והשדאות ששימשו את הפלמ"ח לאחר מותו.

==תולדות חייו==
ספקטור נולד בירושלים, אמו, אשר נפטרה בשנות ילדותו, הייתה בת למשפחת טולדנו ובנערותו חי אצל אחות אמו וקרא לעצמו צבי טולדנו. למד בגימנסיה העברית רחביה ולאחר מכן למד שנה באוניברסיטה העברית, ושנתיים וחצי נוספות באנגליה, אך לא סיים את לימודיו כיוון שאזלו אמצעיו הכספיים. במקביל ללימודיו היה מלוחמי הנודדת, יחידה ניידת של ארגון "ההגנה" שנעה בשדות בלילות והתקיפה את הכנופיות הערביות בעורפן, בתקופת המרד הערבי הגדול.

נמנה עם מייסדי קהילת הצופים בירושלים (שנוסדה בגימנסיה במקביל ל"צופי בית הכרם" שקמו ליד תיכון בית הכרם), הדריך קורסי מדריכים ופיתח מיומנויות סיור. בין היתר השתתף בהקפת ים המלח והיה מראשוני סיירי הנגב. במשך זמן קצר היה מפקד אזור תל אביב של ההגנה וטיפל בהורדת מעפילים במסגרת "הפלגה הימית" שהתבססה על הפלוגה הימית של "הפועל". בנוסף עבר קורס טיס בחברת אווירון והוסמך כטייס. זמן קצר נוסף שירת כמפקד הפו"מ (כוח סיירות קצר-ימים שהוקם לאחר פירוק הפו"ש) בדרום ארץ ישראל.

ב-1940 נשא לאשה את שושנה (שוש) ספקטור והזוג בנה את ביתו בקיבוץ גבעת ברנר. באוקטובר אותה שנה נולד בנם, יפתח. 

במאי 1941 הזמין אותו יצחק שדה להצטרף לצוות ההקמה של הפלמ"ח, ומיד לאחר מכן מינה אותו למפקד פעולת חבלה סודית שנרקמה יחד עם שירות המודיעין הבריטי נגד בתי זיקוק בעיר טריפולי בלבנון. החשש היה כי בתי הזיקוק יספקו דלק למטוסי הוורמאכט הגרמני, ובכך יסייעו בסיכול הפלישה הבריטית שתוכננה ללבנון ולסוריה שהיו בשליטת צרפת של וישי. שדה וספקטור בחרו את האנשים שיצאו לפעולה מקרב אנשי הפלגה הימית ואנשי מסגרות ההגנה המיוחדות שיועדו להיות חוט השדרה של הפלמ"ח. 

הסירה, שיצאה לדרכה מחיפה ב-18 במאי, נעלמה בים, וגורלה וגורל לוחמיה, בהם קצין בריטי, לא נודעו עד היום.

==משפחתו==
רעייתו, שושנה ספקטור, הייתה לקצינת השלישות של הפלמ"ח. בנו, יפתח ספקטור, שהיה בן שבעה חודשים במות אביו, היה לטייס קרב בחיל האוויר הישראלי ואלוף הפלות.

==ספרו==
* צבי ספקטור, דנו מושיע ישראל ספר לבני הנעורים, שנכתב בסוף שנות ה-30 של המאה הקודמת, (הוצא לאור על ידי בנו יפתח ספקטור) בהוצאת אופיר ביכורים, 2011

== לקריאה נוספת ==
* זרובבל גלעד, מגן בסתר: מפעולות המחתרת הארץ-ישראלית במלחמת-העולם השנייה, תש"ט

==קישורים חיצוניים==
* 
* 
* [https://www.cwgc.org/find-war-dead/casualty/75451426/spector,-zvi/ צבי ספקטור], באתר ועדת חבר העמים לקברי מלחמה

==הערות שוליים==

קטגוריה:בוגרי גימנסיה רחביה
קטגוריה:אנשי היישוב ילידי הארץ
קטגוריה:חללי טרום המדינה
קטגוריה:לוחמי ההגנה
קטגוריה:לוחמי הפלמ"ח
קטגוריה:אנשי היישוב שמקום קבורתם לא נודע
קטגוריה:אישים המונצחים בגן הנעדרים בהר הרצל
צבי
קטגוריה:פעילי ההעפלה
קטגוריה:ארץ-ישראלים שנולדו ב-1916
קטגוריה:ארץ-ישראלים שנפטרו ב-1941
דירת נופש

דירות נופש ביוון
דירת נופש היא דירה המיועדת לנופש ולא למגורים קבועים. 

== דירות נופש בישראל ==
בישראל המושג "דירות נופש" הופיע בתוכניות מתאר במקביל למלונאות ומשמעותו הייתה שנויה במחלוקת בין יזמים לארגוני הגנת הסביבה. 

במהלך שנות ה-90 של המאה ה-20 נבנו בישראל לאורך חוף הים, פרויקטים של דירות נופש על קרקע שייעודה, על פי תמ"א 13 או על פי תוכניות מקומיות, הוא "אזור תיירות ונופש – שטח המיועד למלונות בדרגות שונות, אכסניות, בתי הבראה...". פרויקטים אלו כללו את סול מרין בנהריה, פנינת הים בעכו, מגדלי חוף הכרמל בחיפה, כפר הים בגבעת אולגה, מלון כרמל בנתניה, מרינה הרצליה, "סי אנד סאן" בתל אביב ומרינה אשקלון. מבקר המדינה מצא שדירות אלו שימשו בפועל למגורים והביע דעתו שדבר זה אינו ראוי. פרויקט מגורים נוסף שנבנה במסווה של דירת נופש הוקם בשמורת עין חמד. באותו מקרה בית המשפט העליון הורה על פינוי הבתים והם נותרו כפילים לבנים בשטח. 

לטענת היזמים, שקבלה אישור בוועדות תכנון שונות, דירות נופש הן דירות באזורים שאין בהם תשתיות תומכות, כמו תשתיות חינוך ובריאות או שהן דירות קטנות באופן שאינו נוח למגורים קבועים. לעומת זאת, בית המשפט העליון קבע במספר מקרים שהמושג דירת נופש משמעו דירת נופש לרווחת הציבור כולו, ככל שיחפוץ בכך, ועל כן סמכה ידה על הדרישה שהדירות תועמדנה להשכרה במשך תקופה העולה על שישה חודשים מדי שנה. בשנת 2018 אישר בית המשפט העליון לוועדה מקומית לתכנון ולבנייה לחייב בעלי דירות נופש לנהל אותן דרך חברת ניהול, לאחר שניסיונות הוועדה להביא להשכרת הדירות לנופש, באמצעים אחרים, כשלו. 

בניגוד להשכרת דירת מגורים הפטורה ממס בישראל, על מנת להקל על השוכרים, השכרת דירת נופש לתקופה קצרה חייבת במס ועל כן הוצאות רכישת הדירה ניתנת לקיזוז מתשלומי המס. רכישת דירת נופש אינה נחשבת כדירת מגורים לעניין תשלום מס רכישה וגם לא לעניין הפטור ממס שבח.

==ראו גם==
* Airbnb
* יחידת נופש בשיטת TimeShare

==קישורים חיצוניים==

*[http://www.teva.org.il/?CategoryID=219&ArticleID=558 דירות נופש לאורך החוף], החברה להגנת הטבע
*ניר פפאי, [http://www.teva.org.il/_Uploads/dbsAttachedFiles/DirotNofesh.pdf תופעת דירות הנופש בישראל], מקרקעין, מרץ 2007

==הערות שוליים==

קטגוריה:בית מגורים
קטגוריה:פנאי
קטגוריה:בתי מלון לפי סוג

fr:Résidence principale
ארמון הלובוקה

ארמון הלובוקה
פנים הארמון
ארמון הְלוּבוֹקָה (בצ'כית: Zámek Hluboká), הוא ארמון בדרום בוהמיה בצ'כיה, הממוקם מעל העיירה הלובוקו נאד ולטבוי (Hluboká nad Vltavou), כשעה וחצי דרומית מהבירה פראג ומרחק קצר מצ'סקה בודייוביצה וצ'סקי קרומלוב.

הארמון נבנה בשלהי המאה ה-15 על חורבותיה של מצודה גותית מהמאה ה-13. במהלך המאה ה-16 היה הארמון בבעלות של פרדיננד הראשון, קיסר האימפריה הרומית הקדושה, עוד בטרם עלה לכס המלוכה. במהלך השנים החליף הארמון מספר בעלויות והורחב. במחצית השנייה של המאה ה-19 עבר הארמון שיפוץ נרחב, שכלל הרס מבנים ישנים הסמוכים אליו וביצוע עיצוב פנים חדש. ב-1947 הולאם הארמון והפך למוזיאון.

== קישורים חיצוניים ==

* 
* [http://www.zamek-hluboka.cz/ Zámek Hluboká]

הלובוקה, ארמון
הלובוקה
כפתור החולות

כפתור החולות (שם מדעי: Neurada procumbens) הוא מין של פרח ממשפחת הכפתוריים, שגדל בחולות המדבר ובמישור החוף. הפרח פורח בסוף החורף ובתחילת האביב (בחודשים פברואר עד אפריל) וצבעו לבן. תפוצתו בחולות מצפון אפריקה ועד הודו.

כפתור החולות הוא צמח חד-שנתי שגדל על פני הקרקע, וקוטרו 15 - 50 ס"מ. הצמח נקרא כך בגלל צורת העיגול של פריו השטוח מצידו התחתון אך מלא בשערות וקוצני מצידו העליון. בגלל קוצניותו, החלק העליון של הפרח נתפס על רגלי החיות וכך הוא מופץ ממקום למקום.

העלה של הצמח מורכב מאונות בעלות צורה א-סמטרית, פירחו של הצמח קטן ולבן והוא בעל חמישה עלי כותרת, חמישה עלי גביע, חמישה עלי גביעון עשרה עמודי עלי ועשרה אבקנים.
כפתור החולות גדל בקרקע חוליות או בקרקע לס ונפוץ בארץ ישראל בנגב ובמישור החוף.

==קישורים חיצוניים==

קטגוריה:טקסונים שתוארו בידי קארולוס ליניאוס
קטגוריה:כפתוריים
קטגוריה:ארץ ישראל: חלמיתאים
קטגוריה:צמחים שתוארו ב-1753
אנדרו יאו

אנדרו יאו (בסינית: 姚期智; פיניין: Yáo Qīzhì; נולד ב-24 בדצמבר 1946) הוא מדען מחשב בולט, בעיקר בתחום תורת החישוביות. תוצאה מפורסמת שלו היא שימוש במשפט המינימקס להוכחת מה שידוע כלמה של יאו.

== חייו ==
יאו נולד בשאנגחאי שבסין. הוא השלים את לימודיו לתואר ראשון בפיזיקה באוניברסיטה הלאומית של טיוואן, ולאחר מכן השלים תואר שני ודוקטורט בפיזיקה באוניברסיטת הרווארד בשנת 1972 ועבודת דוקטורט נוספת במדעי המחשב באוניברסיטת אילינוי ב-1975.

בשנת 1996 זכה בפרס קנות'. בשנת 2000 הוענק לו פרס טיורינג עבור תרומותיו המהותיות בתחום תורת החישוביות, בפרט בתאוריה של מחוללים פסבדו אקראיים, קריפטוגרפיה וסיבוכיות תקשורת.

בין השנים 1982 ל-1986 הוא כיהן כפרופסור באוניברסיטת סטנפורד. בין 1986 ל-2004 שימש כפרופסור באוניברסיטת פרינסטון. החל משנת 2004 משמש יאו כפרופסור במרכז ללימודים מתקדמים שבאוניברסיטת צינגהואה בבייג'ינג, ומכהן כראש המכון לתאוריה של מדעי המחשב במקום.

הוא חבר באקדמיה הלאומית למדעים של ארצות הברית, ועמית באקדמיה האמריקאית לאמנויות ולמדעים, באיגוד האמריקאי לקידום המדע ובאקדמיה הסינית למדעים. אשתו, פרנסס יאו, גם היא מדענית מחשב.

==ראו גם==
* הלמה של יאו

==קישורים חיצוניים==

* 

* [https://web.archive.org/web/20120911121254/http://itcs.tsinghua.edu.cn/yao דף הבית של אנדרו יאו] באוניברסיטת צינגהואה
* [https://web.archive.org/web/20060905141557/http://www.cs.princeton.edu/~yao/ דף הבית של אנדרו יאו] באוניברסיטת פרינסטון
* 
* 

קטגוריה:זוכי פרס טיורינג
קטגוריה:זוכי פרס קנות'
קטגוריה:מדעני מחשב אמריקאים
קטגוריה:עמיתי ACM
קטגוריה:בעלי תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת אילינוי באורבנה-שמפיין
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת פרינסטון
קטגוריה:זוכי מלגת גוגנהיים
קטגוריה:שאנגחאי: אישים
קטגוריה:אמריקאים שנולדו ב-1946
גודפרי האונספילד

סר גודפרי ניובולד האונספילד (באנגלית: Godfrey Newbold Hounsfield; 28 באוגוסט 1919 - 12 באוגוסט 2004) היה מהנדס חשמל בריטי שפיתח את הטומוגרפיה הממחושבת (מכשיר CT) וזכה בזכות פיתוח זה בפרס נובל לפיזיולוגיה או לרפואה בשנת 1979.

==תולדות חייו==
מחשב EMIDEC 1100
האבטיפוס של מכשיר ה-CT הראשון, עם מוח הפרה
האונספילד נולד בכפר סאטון-און-טרנט (Sutton-On-Trent) בנוטינגהאמשייר, צעיר מבין חמישה ילדים.

במלחמת העולם השנייה שירת בחיל האוויר המלכותי ולמד עקרונות של אלקטרוניקה ומכ"ם. לאחר המלחמה למד בקולג' פאראדיי להנדסת חשמל (Faraday House Electrical Engineering College) בלונדון, המוסד הראשון בבריטניה שהעניק רמת אקדמית גבוהה ולימודי חשמל ואלקטרוניקה.

ב-1949 החל לעבוד ב-EMI כחוקר במעבדות המכ"ם והנשק המונחה. שם הכיר לראשונה שימוש במחשבים וב-1958 תכנן וניהל את הצוות שבנה את המחשב הטרנזיסטורי הראשון בבריטניה - EMIDEC 1100.

הפרויקט הבא שלו היה מכשיר הטומוגרף הממוחשב. הרעיון היה לבנות מחשב ייעודי שידע לקלוט מידע מקרני רנטגן המשוגרות בזויות שונות מסביב לאובייקט הנסרק ולייצר מידע מרחבי ב"פרוסות" החותכות את האובייקט ומציגות את תוכנו ("חתכים"). אף שהכוונה הראשונית לא הייתה דווקא רפואית התבררו עד מהרה היתרונות הרפואיים של הרעיון. הוא בנה אבטיפוס ראשון של המכשיר ב-1971 וניסה אותו על מוח של פרה. ב-1975 נבנה מכשיר CT לסריקה גופנית מלאה והמכשיר הוכנס לשימוש רפואי סדיר. ב-1979 זכה בפרס נובל לפיזיולוגיה או לרפואה יחד עם אלן מ. קורמק, שעבד במקביל (ובלי שהשניים ידעו זה על זה) על פתרון דומה והכין לו מודל מתמטי שייושם במכשירי ה-CT. 

בשנת 1975 התקבל כחבר החברה המלכותית. בשנת 1976 התקבל כחבר למסדר האימפריה הבריטית ובשנת 1981 קיבל תואר אביר ואת הזכות להקדים את התואר "סר" לשמו.

האונספילד לא נישא מעולם. האונספילד נפטר מסרטן בגיל 74.

על שמו נקרא "סולם האונספילד" למדידת חדירות חומר לקרני רנטגן. החומרים מסווגים לפי מדד חדירות הנע בין HU1000- ל- HU1000, כאשר HU מסמן יחידת-האונספילד. למים מזוקקים חדירות-רנטגן של אפס HU, לאוויר חדירות של HU1000-, לעצמות שונות יש דרגות חדירות מ- HU400 ומעלה.

==קישורים חיצוניים==

* 
* 

קטגוריה:ממציאים בריטים
קטגוריה:זוכי פרס נובל לפיזיולוגיה או לרפואה
קטגוריה:עמיתי החברה המלכותית
קטגוריה:מדענים בריטים
קטגוריה:אבירים בריטים
קטגוריה:מפקדים במסדר האימפריה הבריטית
קטגוריה:זוכי פרס נובל בריטים
קטגוריה:בריטים שנולדו ב-1919
קטגוריה:בריטים שנפטרו ב-2004
קטגוריה:זוכי פרס קרן גיירדנר הבינלאומי
קטגוריה:זוכי פרס לסקר-דבייקי למחקר קליני רפואי
מסך הבערות

[[אילוסטרציה של מסך הבערות]]מסך הבערות (באנגלית: Veil of Ignorance) הוא מושג מתורתו של הפילוסוף ג'ון רולס. המושג מתאר כריתת אמנה חברתית שבמסגרתה תוקם קהילה פוליטית הפועלת על פי כללי "צדק כהוגנות" (Justice as Fairness), כאשר המתדיינים על האמנה אינם יודעים כלל מהו מעמדם החברתי.

==המצב המקורי==
פילוסופים רבים ביססו את שיטתם על מושג "האמנה החברתית". חלקם, כתומאס הובס וז'אן-ז'אק רוסו, תיארו את כריתת האמנה כאירוע היסטורי קדום, שהתרחש בתחילת קיומה של החברה האנושית. אחרים ראו בכריתת האמנה ניסוי מחשבתי, ולא אירוע היסטורי ממשי שאכן התרחש. רולס, בספרו "תאוריה של צדק" (A Theory of Justice) שפורסם בשנת 1971, ממשיך במסורת זו, ומתאר ניסוי מחשבתי שנועד לנסות ולהביא ליצירת קהילה פוליטית הבנויה על עקרונות של "צדק כהוגנות". עקרונות אלו נועדו להביא ליצירת חוקה שתכלול כללים לחלוקה צודקת של העושר, וגם לחלוקה צודקת של "טובין חברתיים" כגון חובות וזכויות. במרבית שיטות האמנה החברתית, מצויים כורתי האמנה ב"מצב טבעי" המתואר לעיתים כמצב כאוטי שבו אדם לאדם זאב, ולעיתים כמצב אוטופי, ומתוך מצב זה הם כורתים את האמנה ביניהם, היוצרת לאחריה את "המצב החברתי". רולס ביקש ליצור "מצב מקורי" שבו יהיו המתדיינים על עקרונות האמנה יחידים אוטונומיים ורציונליים, הדנים ללא כל הטיה וללא פניות בעקרונות "הצדק כהוגנות". הליך התדיינות נטול פניות, סבר רולס, יביא לקבלת כללים הוגנים.

==מסך הבערות==
לשם יצירת התהליך, תיאר רולס מצב היפותטי שבו המתדיינים מצויים מאחורי "מסך של בערות", המסתיר מהם את מעמדם בחברה, וכדבריו -

רק לאחר שיסתיים הדיון, ויוסכמו כללי הבסיס שעל כנם תיכון הקהילה הפוליטית, יוסר "מסך הבערות", והמתדיינים יוכלו לדעת מהו מצבם בעולם האמיתי, והאם קבלת הכללים שיפרה את מצבם או הרעה אותו.

מכיוון שאינם יודעים את מצבם בעולם האמיתי, אלא רק בעולם המלאכותי שמאחורי 'מסך הבערות', אין מתדיינים אלו יכולים להפעיל שיקול דעת מגזרי או פרטני. כל אחד מהם דואג, כמובן, למניע האישי שלו, והוא זהיר מאוד שלא להיחשף לסיכון. כך, למשל, אם יגיעו המתדיינים למסקנה שהחברה האידיאלית היא חברה שכוללת עבדים, ברור שחלק מהם יהיו לעבדים כשיורם "המסך", ולכן סביר להניח שיתרחקו מהכרעה שעלולה להביא עליהם עבדות. על פי רולס, אדם רציונלי ואוטונומי הפועל מתוך שיקול של אינטרס עצמי, יפעיל במקרה מסוג זה את כלל המקסמין, הלקוח מתורת המשחקים, ושעל פיו הוא יבחר באופציה שנזקה הוא הקטן ביותר, גם אם יש סיכוי לרווח גדול אם יבחר באופציה אחרת.

==השלכות==
על פי רולס, התוצאה הצפויה מהתדיינות מאחורי מסך של בערות היא בחירה בכללים המבוססים על עקרונות של "צדק כהוגנות" - מערכת של שני עקרונות המבטאים את הדרך שבה אמורה לפעול חברה ליברלית ודמוקרטית סדורה היטב: "עקרון החירות" ו"עקרון ההפרשיות". ייחודו של "מסך הבערות" הוא שאינו מבסס את יסודות הסדר החברתי על מושגים כ"קידמה" או "סולידריות", אלא על בסיס של אינטרס עצמי של מתדיינים נטולי פניות.

==ראו גם==
* ג'ון הרסני
* אמרטיה סן

==קישורים חיצוניים==
* , 2008
* , 2011

==הערות שוליים==

קטגוריה:מדע המדינה
קטגוריה:פילוסופיה מדינית
קטגוריה:אתיקה
קטגוריה:ניסויים מחשבתיים במוסר
קריית בעלז

הכניסה הראשית למרכז העולמי ברחוב בינת יששכר
קריית בעלז (או בעלזא) היא שכונה חרדית בצפון ירושלים. השכונה נוסדה על ידי האדמו"ר מבעלז, הרב ישכר דב רוקח, וחסידיו כשכונה של חסידי בעלז בירושלים. שכונה זו היא מרכזה העולמי של חסידות בעלז.

== בניית הקריה ==
אבן הפינה לשכונה הונחה בשנת תשל"ז. בי' בסיוון תשמ"ד היה מעמד הנחת אבן הפינה לבית הכנסת המרכזי של החסידות. ובשנת תש"ס (2000) נחנך בית הכנסת החדש. בית הכנסת בנוי על רמת הר גבוה כך שמהכניסה לירושלים וכן משכונות רבות בעיר ניתן להבחין בגודלו המרשים. סביב בית המדרש נוסדה קריית בעלז. בבית המדרש של החסידות ממוקמים משרדי "בד"ץ מחזיקי הדת". בתחילת שנות ה-2000 התרחבה השכונה דרומה, לעבר המתחם בו שכן גן החיות התנ"כי, לפני שעבר לדרום ירושלים. 

בית המדרש הגדול של החסידות ממוקם במרכזה של הקריה כך שדרכי הגישה אליו שווים מכל קצוות הקריה. שני רחובות מובלים אל בית המדרש המרכזי והם קדושת אהרון ורחוב בינת יששכר על שמו של האדמו"ר האמצעי מבעלז.

קריית בעלז גובלת בשכונת רוממה, תל ארזה, אונסדורף, מטרסדורף וקריית צאנז.

== התנהלות הקריה ==

הקהילה מנוהלת על ידי "ועד קריית בעלזא", המפקח על ענייני הקריה ומפעיל גם ועדת קבלה לשכונה. אחת מתקנות הקריה, אשר נקבעו על ידי האדמו"ר מבעלז, הן לא להשכיר דירות לבחורי ישיבות. 

ועד הקריה אחראי גם על מחירי הדירות. בשנת 2007 קיבל הוועד על עצמו לדאוג כי מחירי הדירות בקריה לא יהיו גבוהים כך שמשפחות החסידות יוכלו להתגורר בנעימים בשכונה. למעשה מחירי הדירות הם מהיקרים שבירושלים.

קריית בעלז היא היחידה מבין כל הריכוזים והקריות החרדיים בישראל שבה פועלת באופן ייחודי צפירה גם בצאת השבת, צפירה זו המופעלת במוצאי השבת נועדה לבשר לתושבי הקריה כי השבת יצאה על פי שיטת רבנו תם. 

==רחובות השכונה==

שמות הרחובות בשכונה המנציחים את שמם של אדמו"רי בעלז. הרחובות הם: 
* תכלת מרדכי, על שם רבי מרדכי מביילגוריא, אביו של האדמו"ר הנוכחי; 
* קדושת אהרן, על שם האדמו"ר אהרן רוקח, האדמו"ר הרביעי של החסידות;
* דובר שלום, על שם רבי שלום רוקח, מייסד החסידות; 
* בינת יששכר, על שם רבי ישכר דב רוקח (הראשון), האדמו"ר השלישי של החסידות; 
* אוהל יהושע, על שם רבי יהושע רוקח, האדמו"ר השני של החסידות.

== קישורים חיצוניים ==

* [http://ladaat.net/forum/index.php?topic=5232.0 ועד פיקוח על מחירי הדירות בקריית בעלז], באתר לדעת
* [http://www.youtube.com/watch?v=7mM9Dt1bnUs הרחבת ביהמ"ד בקרית בעלזא], באתר YouTube
* [http://www.abmaps.co.il/?X=31.797571392482&Y=35.2075445599949&ZoomLevel=-2&CountryCode=ISR&Address=%u05E7%u05E8%u05D9%u05EA%20%u05D1%u05E2%u05DC%u05D6%u05D0 מפת קריית בעלזא], באתר abmaps

==הערות שוליים==

קטגוריה:ירושלים: שכונות
קטגוריה:חסידות בעלז
קטגוריה:שכונות חרדיות בירושלים
בעלז
*
עמודים (משחק)

עמודים הוא משחק כדור בו נדרשים המשתתפים לפגוע באמצעות כדור בעמוד שער דק. 

==חוקי המשחק ==
ניתן לשחק באמצעות כדור מסוג כדורגל רגיל. משני צידי המגרש ניצבים שני עמודים זה מול זה. כדאי לשחק במגרש מגודר.

אם שחקן בועט ופוגע בעמוד של היריב, הוא זוכה בנקודה. לאחר מכן היריב בועט בעיטת פתיחה מכל מקום על הקו שליד העמוד שלו. 

זמן המשחק אינו מוגבל. ניתן לקבוע מראש מספר נקודות מסוים, כך ששחקן שמשיג נקודות אלו ראשון הוא המנצח.

===במשחק של שחקן מול שחקן===
במשחק בו משחקים שני שחקנים בלבד זה מול זה, מותר לגעת בכדור רק פעם אחת, בטרם נגע בו היריב. אם שחקן נוגע יותר מפעם אחת בכדור, זוכה יריבו בבעיטת עונשין לעבר העמוד החשוף. אפשר לגעת בכדור יותר מפעם אחת רק אם מקפיצים אותו באוויר וכך שלא ייגע בקרקע; ליריב אסור לגעת בכדור כאשר השחקן מקפיץ. בנוסף, אסור לגעת בכדור עם היד; מותר להגן על העמוד רק עם הרגל או הראש. שחקן יכול בכל תור לנגוח בראשו פעמיים בלבד.

===במשחק רב משתתפים===
במשחק בו משחקים שני שחקנים מול שניים אחרים, או יותר, מותר לשחקן להתמסר בכדור עם חברי הקבוצה שלו כך שכל אחד ייגע בכדור פעם אחת, ממסירה למסירה, בטרם נגע בו היריב. אפשר לגעת בכדור מספר פעמים רק אם מקפיצים אותו באוויר וכך שלא ייגע בקרקע; ליריב אסור לגעת בכדור כאשר השחקן מקפיץ. בנוסף, יכול כל שחקן בכל תור לנגוח בכדור פעמיים בלבד. 

קטגוריה:משחקי כדור
מגנטואנצפלוגרפיה

כניסה לחדר ממוגן מגנטית. 
מימין: זרם חשמלי בתוך תאי עצב. משמאל: זרם חשמלי במוח יוצר שדה מגנטי הניתן למדידה מחוץ לראש. 
מגנטואנצפלוגרפיה (באנגלית: Magnetoencephalography – רישום מגנטי מהמוח; בראשי תיבות: MEG) היא שיטה לדימות בה מודדים שדות מגנטיים הנוצרים על ידי פעילות חשמלית במוח. ה-MEG משמש הן ליישומים רפואיים והן למחקר: הוא מאפשר למנתחים לאתר מיקום של בעיות במוח ומאפשר לחוקרים לחקור תפקודים של אזורים שונים בו. 

השדה המגנטי שנמדד מהמוח חלש פי 10<sup>9</sup> מהשדה המגנטי שיוצר כדור הארץ בחדר רגיל. על כן יש למקם את המכשיר בחדר מיוחד העטוף קירות מתכתיים לחסימת הקרינה מבחוץ. נוסף על כך, מכשיר המגנטואנצפלוגרף עושה שימוש ברכיבים רגישים ביותר להפרעות מגנטיות הנקראים SQUIDs.

MEG נמדד לראשונה ב-1968 על ידי הפיזיקאי דוד כהן מאוניברסיטת אילינוי שבארצות הברית. בשנות השמונים החלו לייצר MEG עם מספר רב של חיישנים, וכיום יש בשימוש מכשירים עם 300 חיישנים, המכסים את רוב שטח הגולגולת.

בישראל קיים רק מכשיר MEG אחד באוניברסיטת בר-אילן (ראה קישורים חיצוניים). 

==ראו גם==
* אלקטרואנצפלוגרם (EEG)
* PET
* דימות תהודה מגנטית (MRI)
* תהודה מגנטית גרעינית (NMR)

==קישורים חיצוניים==

* [https://web.archive.org/web/20100216062328/http://faculty.biu.ac.il/~goldsa/indexH.html יחידת דימות מוח אלקטרומגנטי], המרכז לחקר המוח, אוניברסיטת בר-אילן.
* 

קטגוריה:טכנולוגיה רפואית
קטגוריה:בדיקות רפואיות
קטגוריה:אלקטרופיזיולוגיה
קטגוריה:דימות מוחי
עזראל (מלאך)

עזראל הוא מלאך המוות במסורות מוסלמיות. פירוש השם עזר-אל הוא "האחד לו עוזר האל", והוא נובע ככל הנראה ממעמדו של עזראל כבעל הדרגה העליונה מבין המלאכים, כמו גבריאל, מיכאל, רפאל ואוריאל. בקוראן הוא אינו נזכר בשמו המפורש אלא מכונה בשם "מלאךּ אל-מות" (מלאך המוות). על אף מעמדו הרם במסורות האסלאמיות הוא מתואר כמלאך שהוא כפוף לחלוטין לרצון האל ומביע כלפיו "הערצה עמוקה".

במקרא לא מוזכר מלאך בשם זה, אך הוא מופיע כשם אדם בספרי המקרא המאוחרים: עזרא, נחמיה ודברי הימים; גם בספרות חז"ל הוא אינו מופיע, ואף לא בספר הזוהר ולא בספרות המחשבה היהודית בימי הביניים. בספר הרזים מוזכר מלאך בשם עזריאל, וכן הוא מוזכר פעמים אחדות ב - בשמות עזריאל או עזראדל; ייתכן שמדובר במלאך סריאל או שריאל, המשמש כמלאך המוות במסורת היהודית-נוצרית. באסלאם, המלאך עזראל ("עזראיל") הוא אחד מארבעת המלאכים הראשיים לצד מיכאיל (מיכאל), ג'יבריל (גבריאל), ואיסרפיל. עזראל שוכן ב"רקיע השלישי" ומתואר כמלאך עצום מידות, בעל ארבעה פרצופים וארבעת אלפים כנפיים, שכל גופו מורכב מאין-ספור עיניים ולשונות המייצגים את בני האדם המאכלסים את כדור הארץ. הוא יהיה האחרון למות, תוך שהוא רושם בספרו ומוחק את שמות האנשים שחיו ומתו עלי אדמות. דמותו של עזראל מופיעה בסרט דוגמה מ-1999 לצד המלאך מטטרון, שם הוא מוצג כממונה על שני מלאכי חבלה המנסים להכחיד את היקום.

==קישורים חיצוניים==

* 

==הערות שוליים==

קטגוריה:שטן
קטגוריה:גנוסטיקה
קטגוריה:מלאכים
קטגוריה:שדים
קטגוריה:מיתולוגיה אסלאמית
קטגוריה:מלאכים ביהדות
קטגוריה:שדים ביהדות
קטגוריה:מלאכים בנצרות
קטגוריה:שדים בנצרות
יוני שלמה

יוני שלמה (נולד בשם: יהונתן שלמה זרביב; בי"ב באדר ה'תשל"ז, 2 במרץ 1977) הוא זמר חסידי, ישראלי יליד צרפת. חסיד חב"ד.

== ביוגרפיה ==
נולד בצרפת, למד בישיבת תומכי תמימים בברינואה ובהמשך בישיבות חב"ד בישראל: בצפת, בקריית גת, ובישיבת תורת אמת בירושלים. מאוחר יותר למד גם בישיבת אהלי תורה שבקראון הייטס. היה נשוי ואב לשבעה. בתשע"ה עלה לישראל ומתגורר בנחלת הר חב"ד.

שלמה הוציא חמישה תקליטים והוא מופיע גם בחתונות ובהופעות.
עם השנים השתתף יוני בשיתופי פעולה רבים ביניהם עם משה לאופר באלבום משה לאופר מנגן חב"ד ועוד עשרות רבות.

ביוני 2018 הוציא את הסינגל "והכל טוב", המבוסס על ספר התניא.

== דיסקוגרפיה ==
===אלבומי אולפן===
* "שירי י"ב הפסוקים" - שירי שנים-עשר הפסוקים
*שאמיל
* טראכט גוט
===שיתופי פעולה===
* "קיבוץ גלויות"
* "מתוך שמחה"
* "שעה עם משה לאופר" 
* משה לאופר מנגן חב"ד 3 (2014)
* לשורר שיר חדש 5 ו-6
*ניחוחות 4, 5 ו-6
* הניגונים
===סינגלים===
* "מקולות מים רבים"
* "בדרך", עם משה לאופר שהוא המנהל והמפיק המוזיקלי שלו
*"דער רבי זאל געזונט זיין" (סינגל; 2019)
*"ותמהר" (סינגל;2020)
* "השקיפה"
*"ניגון קובליץ" (סינגל;2020)
*והכל טוב
*כי רגע באפו עם מנדי ג'רופי, שמחה פרידמן, ישראל ג'רופי ונמואל הרוש.
*והתענג . (סינגל;2022)

== קישורים חיצוניים ==
*
* [https://chabad.info/media_category/iuni/ אלבום "שאמיל" ואלבום "י"ב הפסוקים" להאזנה]
* [https://col.org.il/news/6322 כתבה על יוני שלמה מתוך מגזין המוזיקה החסידית - 'שירו לו']
* [https://ch10.co.il/news/308141/#.V8wRSmZE_CS הזמר יוני שלמה מגולל ניסים ונפלאות], באתר חרדים 10
* 

קטגוריה:זמרים חסידיים
קטגוריה:זמרים השרים בעברית
קטגוריה:מוזיקאים וזמרים חסידי חב"ד
קטגוריה:בוגרי ישיבת תורת אמת
קטגוריה:זמרים חסידיים צרפתים
קטגוריה:זמרים צרפתים
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1977
ז'ואנוט מרטורל

עמוד השער של התרגום הספרדי ל"טיראנט לו בלאנש" משנת 1511]]
ז'ואנוט מרטורל (קטלאנית: Joanot Martorell; בין 1405 ו־1415 – 1465 או 1468), אביר וסופר ולנסי. ידוע בעיקר כמחבר היצירה "טיראנט לו בלאנש" (Tirant lo Blanc), אחד הרומנים האירופיים הראשונים ואחת היצירות החשובות בלשון הקטלאנית־ולנסית.

== ביוגרפיה ==
מרטורל נולד במשפחת אצולה מהעיר גנדיה (Gandia) בממלכת ולנסיה, לפי מקורות שונים בין 1405 ו־1410, ב־1413 או ב־1415. נזכר בספר דברי הימים של הכנסייה משנת 1433 – שפירושו כי כנראה מונה באותה שנה לאביר. נשמרה חליפת מכתבים בינו לבין בן דודו ז'ואן דה מונפאלאו, בהם התווכחו על ההבטחה שלא קיים להינשא לאחותו של מרטורל; כבר במכתבים האלה הציג כישרון כתיבה. כעבור שמונה חודשים של ויכוח הזמין מרטורל את מונפלאו לדו-קרב. בוויכוח התערבה המלכה מריה, אמו של אלפונסו הראשון, מלך אראגון והנרי השישי, מלך אנגליה והסכסוך יושב בכך שמונפלאו שילם לאישה פיצוי. במהלך הסכסוך שהה מרטורל כשנה באנגליה וטייל ברחבי אירופה, פגש אבירים רבים מארצות שונות ושמע מהם סיפורי הרפתקאות. בשנים שלאחר מכן שירת כאביר אצל מספר אצילים קטלאנים. ב־1444 מכר כמה קרקעות, אך העסקה הסתבכה ובעקבותיה נאסר אחיו של מרטורל ואילו הוא עצמו יצא לגלות.

בשנת 1460 החל לערוך את יצירתו הגדולה "טיראנט הלבן", שבהכנות לכתיבתה החל כנראה כבר כאשר חי באנגליה. הוא מת בגנדיה בשנת 1465 או 1468 לפני שהספיק להשלים אותה. את עריכת היצירה סיים ידידו האביר מרטי ז'ואן דה גלבה (Martí Joan de Galba), אבל גם הוא מת לפני שהיא יצאה לאור בעיר ולנסיה בשנת 1490. הרומן מספר על מסעותיו של אביר ברטוני באנגליה, צפון אפריקה, רודוס וקושטא. היא מתארת בצורה מפורטת ואמינה ורֵאָליסטית יחסית לסוגה את חיי ימי הביניים המאוחרים ודנה בנושאים של מלחמה, גבורה ואהבה. "טירנט הלבן" היא אחת היצירות הבולטות בסוגת עלילות האבירים שהיו נפוצות באותה תקופה במערב אירופה. בדון קיחוטה מאת מיגל דה סרוונטס "טירנט הלבן" מוזכר כאחד הספרים שידידיו של קיחוטה שורפים, כדי להציל אותו משיגעונו והכומר אומר עליו שהוא הטוב ביותר בסגנונו, כי גיבוריו מתוארים כאנשים אמתיים שלא כמו בעלילות האבירים האחרות. הספר תורגם לשפות רבות ועובד לקולנוע.

==קישורים חיצוניים==

* 
* 
* [http://www.tinet.org/bdt/tirant/ Tirant lo Blanc – edició online] – מהדורה מקוונת של "טירנט הלבן" עם ביוגרפיה של המחבר
* 
* 

קטגוריה:ולנסיה: תרבות
קטגוריה:סופרים קטלאנים
קטגוריה:ילידי 1410
קטגוריה:נפטרים ב-1465
דמדומים

דמדומים ב[[רמת השרון]]
המחשת שלב הדמדומים

דמדומים הם פרק הזמן שבין השחר ובין הזריחה, ובין השקיעה לבין צאת הכוכבים. 

הדמדומים מתרחשים לפני הזריחה ולאחר השקיעה, כאשר קרני השמש המגיעים אל האטמוספירה מאירים מעט את כיפת השמיים ומוחזרים בחלקם לעבר אדמת כדור הארץ. 

משך הדמדומים לפני הזריחה ולאחר השקיעה מושפע בעיקר מקו הרוחב. באזור הארקטי והאנטארקטי יכולים הדמדומים להימשך מספר שעות. 

יש המייחסים לאור הדמדומים נופך רומנטי או קסום, ולכן הם מונצחים לעיתים בצילומים ובציורים.

==סוגי הדמדומים==
דמדומים ממטוס
===דמדומים אזרחיים===
דמדומים אזרחיים ב"גן העיר" בבת-ים
הדמדומים האזרחיים (civil twilight) הם פרק הזמן שבמהלכו קו האופק ועצמים ארציים נראים בבירור, וכך גם גרמי שמיים בהירים במיוחד, בהם גם כוכב הלכת נוגה, המכונה "כוכב השחר" או "כוכב הערב". ככלל ניתן לבצע פעילות מחוץ לבית אך נדרש אור מלאכותי על מנת לאפשר קריאה לאנשים בעלי ראייה תקינה. בבוקר מתחיל שלב זה כאשר מרכזה של השמש נמצא 6° מתחת לאופק ועד שהוא מגיע לקו האופק ברגע הזריחה. לעת ערב מתחילים הדמדומים האזרחיים בשקיעה, כאשר מרכזה של השמש עובר את קו האופק ועד שהוא מגיע 6° מתחתיו. 

===דמדומים ימיים===
דמדומים ימיים (Nautical twilight) מתרחשים לפני הזריחה ולאחר השקיעה, כאשר מרכזה של השמש נמצא בין 6° ו-12° מתחת לאופק. ככלל, דמדומים אלה הם השלב שבו שוב או עדיין לא ניתן לנווט בים על פי תצפית לעבר קו האופק, ובהתבסס על גרמי שמיים מהימנים. בתנאים אטמוספיריים טובים, ניתן להבחין בקווי המתאר של עצמים ארציים אך לא בפרטיהם. 

===דמדומים אסטרונומיים=== 
דמדומים אסטרונומיים בחיפה
דמדומים אסטרונומיים (Astronomical twilight) מוגדרים כפרקי הזמן בערב ולפנות שחר, כאשר מרכזה של השמש נמצא בין 12° ו-18° מתחת לאופק. ככלל, בטרם תחילתו של שלב זה בבוקר, או עם סיומו לעת ערב, השמיים חשוכים לחלוטין, אם כי רוב בני האדם יגדירו את השמיים כחשוכים בהתרחש שלב זה בבוקר או בערב. בשלב זה ניתן לבצע תצפיות אסטרונומיות, אם כי ייתכן שכדי לתצפת גרמי שמיים חיוורים במיוחד, יהא צורך להמתין עד תום הדמדומים האסטרונומיים או להקדים את תחילתם.

==בכוכבים אחרים==
במאדים נמשך זמן הדמדומים בערך שעתיים לפני הזריחה ולאחר השקיעה, עקב אבק גבוה באטמוספירה שמפזר אור לחלק החשוך של הכוכב. דבר דומה קורה בכדור הארץ בזמן התפרצות געשית.

==ראו גם==
* הבזק ירוק
* לילות לבנים
* שעת הזהב (צילום)

==קישורים חיצוניים==

* [http://www.timeanddate.com/worldclock/astronomy.html?n=676&month=1&year=2010&obj=sun&afl=-1&day=1חישוב זמני זריחה, שקיעה ודמדומים בכל מקום בעולם (ברירת מחדל בקישור היא לתל אביב)]
* [http://aa.usno.navy.mil/faq/docs/RST_defs.php אודות דמדומים והגדרותיהם]
* 

קטגוריה:חלקי היממה
המכללה האקדמית הערבית לחינוך בישראל - חיפה

המכללה האקדמית הערבית לחינוך בישראל - חיפה (בערבית: الكلية الأكاديمية العربية للتربية في إسرائيل – حيفا) היא מכללה אקדמית לחינוך ולהכשרת מורים וגננות במגזר הערבי, השוכנת ברחוב החשמל בחיפה. המכללה הוקמה בשנת 1949, ובשנת 1996 קיבלה היתר מהמועצה להשכלה גבוהה להעניק תואר ראשון, בוגר בהוראה (.B.Ed) במספר מסלולים. בשנת 2010 קיבלה המכללה היתר להעניק תואר שני בחינוך (.M.Ed).

ראש המכללה היא פרופ' רנדה ח'יר-עבאס. במשך שנים רבות בתפקידים בכירים במכללה כיהן זכי כמאל.
חלל הפנים בכניסה למכללה הערבית לחינוך
בניין המכללה האקדמית הערבית לחינוך

במכללה לומדים כ-2,600 סטודנטים, ומלמדים בה כ-220 חברי סגל. בוגרי המכללה מהווים כמחצית מכלל עובדי ההוראה במגזר הערבי.

== מסלולי לימוד ==
מסלולי הלימוד המוצעים במכללה הם:

=== תואר ראשון .B.Ed ===
* מסלול גננות מלידה עד 6.
* מסלול לגיל הרך וחינוך מיוחד
* מסלול לבית הספר היסודי: ערבית, עברית, מתמטיקה ומדעים.
* המסלול לבית הספר העל יסודי (ז'-י'): ערבית, עברית, אנגלית, מתמטיקה, מדעי המחשב, פיזיקה, כימיה וביולוגיה.
* מסלול חינוך מיוחד (יסודי ועל יסודי מלידה-21).
* מסלול המצוינים.

=== תואר שני ===
==== .M.Ed ====
* חינוך מדעי: מדעי החומר, מדעי החיים, מתמטיקה.
* חינוך לשוני: ערבית, עברית, אנגלית
* הוראה ולמידה
* לקויות למידה בשפה הערבית.

==== .M.Teach לבי"ס יסודי ולבי"ס על יסודי ====
מתמטיקה, מדעי המחשב, שפות: ערבית, עברית ואנגלית

== קישורים חיצוניים ==
* 
* 
* 

הערבית לחינוך
הערבית לחינוך
הערבית לחינוך
הערבית לחינוך
קטגוריה:ישראל: מכללות להוראה
תצפיתנות כלי רכב

תצפיתנות כלי רכב (באנגלית: Car Spotting) היא תחביב צילום כלי רכב מיוחדים, נדירים או משודרגים. חלק גדול מהתצפיתנים מפרסמים את התמונות שצילמו בפורומי רכב ותצפיות. התצפיתנות מוכרת בעיקר במערב אירופה ובארצות הברית אבל ניתן למצוא תצפיתנים בכל רחבי העולם.

==תצפיתנות כלי רכב בישראל==
בישראל יש קהילה מצומצמת של תצפיתני כלי רכב. התצפיתנות אינה מפותחת היות שעל כבישי הארץ נעים בעיקר רכבים של ציי רכב ורכבים המיוצרים בסדרות גדולות ואחידות. כמעט אין כלי הרכב אקזוטיים המעניינים תצפיתנים, כגון אלה מתוצרת פרארי, למבורגיני, מזראטי, לוטוס, הדגמים המיוחדים של מרצדס, ב.מ.וו, אאודי ופורשה. גם כמות כלי הרכב העתיקים (בני למעלה מ-70) שולית.

==ראו גם==
* מועדון החמש
* צפרות

==קישורים חיצוניים==

קטגוריה:תחביבים
קטגוריה:כלי רכב
קבר נבי יהודה

מבנה הקבר מבחוץ
קבר נבי יהודה
קבר נבי יהודה (קרוי גם נבי הודא או נבי יהודא) הוא מבנה המזוהה על ידי העדה הדרוזית עם מקום קבורתו של יהודה בן יעקב. האתר מקודש גם למוסלמים ולעלווים. הקבר נמצא בחורשת עצי אלה עתיקים בעמק החולה, כקילומטר וחצי מזרחית לחלק הדרומי של שאר ישוב, למרגלות גבעת עזז (תל עזזיאת). בצמוד למתחם נמצאת חורבת עומרית. המסורת היהודית מייחסת את המקום לקברו של עדו הנביא<ref></ref>.

==מסורות==
המבנה מזוהה על ידי העדה הדרוזית עם מקום קבורתו של יהודה בן יעקב. בנוסף, ישנה מסורת המייחסת לו את קבר הנביא עדוא שאמור להיות בקרבת הבניאס.

בשנת 1968 כתב צבי אילן:
"תושבי עמק החולה מאמינים כי נבי הודא מרפא עיוורים, ועל כן על העיוור לישון לילות אחדים ליד הקבר, אך יירפאו רק העיוורים שלבם טהור. הנוציארים מעין פית וזעורה נהגו לקיים חג־קרבן ליד הקבר הקדוש. ראשי הכת היו יורדים בעבר לעמק החולה, בוחרים פר בקר־ביצות (תאו זכר — ג'מוס) שחור ומקריבים אותו לנבי הודא. כן היו נוהגים להביא לקבר בתום היום הראשון של חודש צום הראמדאן מזון לאכלו תוך שירה וריקודים."

==היסטוריה==
בימי הביניים זוהה המקום עם קברו של שבואל בן גרשום בן משה, אחיו של יהונתן בן גרשום (נכדו של משה לפי חז"ל).

בעקבות מלחמת העצמאות עבר גבול שביתת הנשק בין ישראל וסוריה בצמוד לאתר.

לפני מלחמת ששת הימים היה במקום מסגד והוא שימש גם כמקום עלייה לרגל למוסלמים ביום הראשון של הרמדאן.

צבי אילן תיאר את המקום בשנת 1983:
:"נבי־הודא, הניכר מרחוק דווקא בבית־מגורים מודרני, אלה ענקית ועוד עצים קדושים, ליד שני מבני כיפות של קברי־שייח על גבעונת, האחד שמור והשני פרוץ, ואילו הבית המודרני, שהקימה משפחת השומר הדרוזי, צמוד למבנה בנוי אבני גזית משובחות, וקבועות בו כשימוש משני אבנים שעליהן חרותות דמויות עוגן."

הקבר שופץ והורחב בשנת 1999 וכיום משמש כאתר לעלייה לרגל לבני העדה הדרוזית בגליל ומשמש כמקום תפילה, לימוד ובקשת סגולות.

== קישורים חיצוניים ==

* 

==הערות שוליים==

קטגוריה:העדה הדרוזית בישראל: אתרים דתיים
קטגוריה:עמק החולה
סלה רונדה

נוף המצוקים במרחב הסקי סלה רונדה נחשב לאחד מאתרי הסקי היפים בתבל
250px
סלה רונדה (איטלקית: Sella Ronda, גרמנית: Sellarunde) הוא אוסף מסלולי גלישת סקי, המקיפים את פסגות קבוצת סלה שבהרי הדולומיטים באיטליה. אורכו הכולל של המסלול המעגלי עומד על ארבעים קילומטרים, מתוכם כ-26 קילומטרים המיועדים לגלישה, והשאר- מיועדים לצורך עלייה לפסגות ההרים- באמצעות מעליות הסקי. מרחב הגלישה כולו מתפרס מעל ארבעה עמקים - פאסה (Val di Fassa), עמק גרדנה (Val Gardena), אלטה באדיה (Alta Badia) וליבינלונגו (Livinallongo) - וכולל 523 קילומטרים של מסלולים מחוברים לכל הרמות.

המסלולים של סלה רונדה עוברים דרך נופים מרהיבים של מצוקי הדולומיטים, ונחשבים מהיפים שבאתרי הסקי באירופה. האזור זוכה לכ-80% ימי שמש בשנה, ותודות לכיסוי תותחי שלג על כ-90% מהמסלולים- תנאי הגלישה בו מצוינים. כל אזורי הסקי בסלה רונדה כלולים בסקי פס המשותף של דולומיטי סופרסקי (Dolomiti SuperSki), המאפשר גלישה בשנים-עשר אתרי סקי שונים, כולל 450 מעליות ומכסה מסלולים באורך כולל של כ-1,233 קילומטרים.

המסלול המעגלי נחשב לאחת מאטרקציות הגלישה המרכזיות באזור. ניתן לגלוש במסלול המעגלי, עם או נגד כיוון השעון (שילוט מסלול כתום - עם כיוון השעון. שילוט ירוק -נגד כיוון השעון). גולשים מתקדמים יכולים לסיים אותו בפרק זמן של כארבע שעות, ובגלישה איטית יותר- יום שלם.

הנקודה הגבוהה ביותר במרחב הגלישה המקושר למסלולי סלה רונדה, נמצאת בקרחון שעל רכס מרמולדה, בפסגת פונטה רוקה (Punta Rocca) שגובהה 3,250 מטרים. אורכו של אחד המסלולים שיורד מהמרמולדה הוא שנים-עשר קילומטרים, והפרש הגבהים מתחילתו ועד סופו הוא כ-1,800 מטר. לצד 62 קילומטרים של מסלולים, קיים באזור זה גם שפע של שלג לא מהודק ("אוף פיסט"), והאזור נחשב מומלץ לגולשי פרירייד (Freeride). מעל עמק פאסה נמצא פארק השלג הדולומיטי ("Dolomiti Snowpark"), הכולל מזרן מתנפח לאימוני קפיצות ומתקנים נוספים. מעל וואל גרדנה קיים פארק שלג גדול יותר, אשר מושך אליו גולשי פריסטייל (Freestyle) מקצוענים.

==האזור==
מסלולי הגלישה של סלה רונדה נמצאים בתחומי מחוז טרנטינו-אלטו אדיג'ה (איטלקית: Trentino-Alto Adige), הנקרא גם טרנטינו-דרום טירול (גרמנית: Trentino-Südtirol). אזור זה היה שייך לאוסטריה עד סוף מלחמת העולם הראשונה, והדבר ניכר הן בענף הקולינריה והן בתרבות הספא. במסעדות הנמצאות בעיירות דוגמת קמפיטלו (Campitello) וקנאציי (Canazei), ניתן למצוא מנות אוסטריות מובהקות, וכן מלונות ספא רבים.

== קישורים חיצוניים ==

* [http://www.sella-ronda.info/eng/index.html אתר האינטרנט של סלה רונדה] , , 
* [http://www.dolomitesworld.com/images/sellaronda.jpg מפת מסלולי הסקי והמעליות של סלה רונדה]
* 
* 

== הערות שוליים ==

קטגוריה:איטליה: גאוגרפיה
קטגוריה:אתרי סקי באיטליה
הרלינגן

הרלינגן (באנגלית מהולנדית: Harlingen) היא עיר בדרום מדינת טקסס, ארצות הברית. היא אחת הערים הדרומיות בארצות הברית, ועיר מחוז של מחוז קמרון. לפי מפקד התושבים של שנת 2010 חיו בעיר 74,950 תושבים ו-385,511 במטרופולין בראונסוויל-הרלינגן. 

הרלינגן שוכנת 48 ק"מ ממפרץ מקסיקו בצומת שתי דרכים חשובות: כביש 77 וכביש 83. בתחילת המאה ה-20 אלה היו כבישים חשובים שהובילו לים וכתוצאה מכך העיר נהנתה מהגירה אליה. העיר הוקמה בשנת 1904 אך הוכרזה רשמית כעיר רק באפריל 1910. 

במהלך מלחמת העולם השנייה התעשייה הצבאית בעיר וסביבה גרמו לעיר לגדול משמעותית. בשנת 1950 חיו בעיר 23,000 תושבים ובשנת 1960 חיו בה כבר 41,000 תושבים. 

נמל התעופה העירוני משמש כנמל תעופה בינלאומי ומשרת 3 מיליון אנשים מדי שנה. הנמל תעופה משרת את תושבי הרלינגן והסביבה כולל את הערים והכפרים בצפון מקסיקו.

== קישורים חיצוניים ==

* 
* 

קטגוריה:טקסס: ערים
קטגוריה:יישובים שהוקמו ב-1910
אטול הא דאלו

הא דאלו (בדיבהי: ތިލަދުންމަތީ ދެކުނުބުރި) הוא אטול במחוז צפון-עליון של האיים המלדיביים. מצפון לו נמצא האטול הא אליף ומדרום לו נמצאים האטול שאביאני והאטול ראה (השייך למחוז צפון). בירתו היא האי קולחודופושי, ושדה התעופה לטיסות פנים נמצא באי האנימאדהו. האטול מונה 35 איים, מתוכם 16 מיושבים. האטול מונה 23,875 תושבים.

ב-8 בדצמבר 1821 התחוללה באזור סופת ציקלון עזה שפגעה קשות ברוב האיים באטול. בתקופה זו שלט במדינה הסולטאן מוחמד מויינודיין ה-1.

==איים מיושבים==

===קולחודופושי===

האי קולחודופושי הוא בירת אטול הא דאלו מאז 6 במאי 1992, עת החליף את האי נולהיואראנפארו. אורכו 2.6 ק"מ, רוחבו 800 מטר והוא מונה (נכון ל-2006) 8,219 תושבים.

===האנימאדהו===
באי האנימאדהו נמצא אחד מארבעת שדות התעופה לטיסות פנים הפזורים באיים המלדיביים. מרוחק 15 ק"מ מקולחודופושי. בשנת 2008 היגרו אל האי תושבים מהאי פיני ומהאי האטיפושי שבאטול הא אליף, והוא מיועד להיות אחד המרכזים המתפתחים במחוז בשנים הקרובות. אורך האי 6.5 ק"מ ורוחבו 730 מטר. אוכלוסיית האי מונה 1,330 תושבים.

===נולהיואראנפארו===
נולהיואראנפארו שוכן בין האיים נולהיואראם והאנימאדהו. אורכו 3.8 ק"מ, רוחבו 900 מטר והוא מונה 634 תושבים. שימש כבירת האטול עד 6 במאי 1992.

===איים נוספים===

{| class="wikitable"
|-
! אי !! מספר תושבים !! אורך !! רוחב !! מידע נוסף
|-
| נייקורנדאו || 2500 || 1730 || 1180 ||
|-
| נולהיואראם || 2192 || 2170 || 1150 ||
|-
| ואיקאראדאו || 1732 || 1300 || 690 ||
|-
| מאקונודאו || 1621 || 200 || 500 || צ'יף: מוחמד אחמד
|-
| קומונדאו || 1302 || 2350 || 1150 || הוכרז ב-2006 על ידי הממשלה כמסוכן בעקבות ההתחממות הגלובלית וגובהו הנמוך, הממשלה מעוניינת בפינוי תושבי האי לאי חלופי מוגן יותר
|-
| נלאידאו || 1073 || 780 || 480 || 
|-
| נאיבאדאו || 749 || 1000 || 350 ||
|-
| קורינבי || 668 || 800 || 540 ||
|-
| מאואידאו || 525 || 870 || 600 || צ'יף: אבדור רחמן מוסא
|-
| הירימאראדאו || 507 || 1050 || 560 ||
|-
| פיניי || 501 || 1620 || 900 ||
|-
| קונבורודאו || 339 || 945 || 915 ||
|-
| פארידאו || 224 || 620 || 480 || באי נמצאת נקודת הגובה הגבוהה ביותר באיים המלדיביים וגובהה הוא 3 מטר
|}

==קישורים חיצוניים==
* [http://www.pbase.com/faiz/kurimbi_island&page=all גלריית תמונות מקורינבי]

הא דאלו
גן המדע על שם קלור

גן המדע על שם קְלוֹר הוא מוזיאון מדע הפועל תחת כיפת השמים במכון ויצמן למדע ברחובות.

== היסטוריה ==
הגן הוקם בשנת 1998, כיוזמה של מנהלו הראשון, ד"ר משה רשפון, ובתמיכת מדעני מכון ויצמן, במטרה לקרב ילדים, בני נוער ומבוגרים למדע, ולהדגים תופעות טבע בדרך חווייתית. מאז 2007 פועל גן המדע כחלק ממכון דוידסון לחינוך מדעי.

בגן ממוקמים מתקנים ומוצגים הממחישים עקרונות מדעיים ותופעות טבע תוך כדי משחק והתנסות. ניתן, למשל, לחוש סוגים שונים של גלים, לחוות הרגשה של אסטרונאוט הצועד על הירח, וללמוד תוך התנסות על הדרך שבה רקדנים מאיצים ומאטים את תנועת הסחרור שלהם על קצות האצבעות. בגן מתקיימות גם תערוכות מתחלפות בנושאים מדעיים שונים, וכן בנושאים אמנותיים הנושקים למדע.

אחד המתחמים הייחודים לגן הוא האקו-ספירה – אתר המאפשר למבקרים לחוות ולחקור את יחסי הגומלין בין רכיביה השונים של מערכת אקולוגית.
מאז הקמתו זכה הגן במספר פרסים, בהם פרס מטעם הארגון הבינלאומי למוזיאוני מדע וטכנולוגיה (ASTC) לאות הוקרה על יצירת חוויית ביקור יוצאת דופן, ופרס המועצה לארץ ישראל יפה. ד"ר משה רשפון, שייסד את הגן, קיבל את "פרס החדשנות" של הארגון.

בחגים ובחופשות מתקיימות בגן המדע פעילויות מיוחדות למשפחות ולציבור הרחב. בגן המדע ובסביבתו נערכות גם רבות מהפעילויות של פסטיבל המדע, חגיגה של מדע, תרבות וטכנולוגיה. מדי שנה מארח הגן עשרות אלפי מבקרים בגילאים שונים.

ביולי 2024 הגן נפתח מחדש לאחר חמש שנים אחרי עבודות חידוש.

== קישורים חיצוניים ==
 
* 
[[אקו-ספירה בגן המדע]]
* [http://ds.weizmann.ac.il/VT/Zvirtour1.html סיור וירטואלי בגן המדע]
* [http://davidson.weizmann.ac.il/online/scienceathome מדור "מדע בבית" של גן המדע על שם קלור]
* 

==הערות שוליים==

קטגוריה:ישראל: מוזיאונים למדע, טכנולוגיה וטבע
קטגוריה:מכון ויצמן למדע
קטגוריה:מוזיאונים פתוחים
קטגוריה:רחובות: מוזיאונים
הוצאת הרסוביץ

הוצאת הַרַסוֹביץ (בגרמנית: Harrassowitz Verlag) היא הוצאת ספרים גרמנית, שמקום משכנה בוויסבאדן. בית ההוצאה לאור מפרסם 150 ספרים וכתבי עת אקדמיים מדי שנה בנושאי מזרחנות, לימודים סלביים וספרנות. בית ההוצאה לאור הוא חלק מחברת "Otto Harrassowitz GmbH & Co. KG", אותה יסד אוטו הרסוביץ (), שהיה משווק ספרי מחקר, בשנת 1872.

==קישורים חיצוניים==
* 

==הערות שוליים==

קטגוריה:הוצאות ספרים בגרמניה
פרספטרון

פרספטרון (בעברית: קולטן) הוא אלגוריתם ממשפחת האלגוריתמים הלומדים. זהו אלגוריתם למידה "און ליין", משמע הוא לומד תוך כדי ריצה מדגימות שאבחן בזמן פעולתו.
הפרספטרון הוא אלגוריתם סיווג, כלומר מטרתו היא להבדיל בין סוגים שונים של דגימות אותן הוא מקבל. לדוגמה, לאבחן בין גברים ונשים על פי מידת נעלים ואורך השיער.

==הסבר כללי==
הפרספטרון נחשב לאלגוריתם סיווג פשוט ביותר. האלגוריתם מחקה את התנהגות הנוירונים (תא עצב) במערכת העצבים, ועל-כן הוא נחשב לאחת הדוגמאות לרשת עצבית מלאכותית.

כאשר הבעיה ניתנת להפרדה בידי מישור (או היפר מישור) הפרספטרון עובד ביעילות, ומובטח סיווג נכון של כל הדוגמאות תוך זמן חסום. במקרה שהדגימות שאותן הוא מקבל כקלט לא ניתנות להפרדה כזו, התוצאה לא תהיה הפרדה מקורבת אלא חסרת פשר.

הפרספטרון מקבל דגימות כקלט ומחזיר כפלט את סיווג הדגימה, הוא מאבחן בין סוגים שונים של דגימות על ידי ציון שייתן לאותה דגימה אותו הוא יחשב על ידי הכפלת וקטור הדגימה שקיבל בווקטור המשקולות אותו הוא שומר. וקטור המשקולות מאפיין את חשיבותם של משתני הדגימה, לדוגמה אם אורך השיער שולי לעומת מידת הנעל כאשר מבחינים בין גבר לאישה המשקולת של אורך השיער תהיה 0.2 ושל מידת הנעל תהיה 0.8.

הפרספטרון משפר את עצמו בכל פעם שהוא טועה באבחון, השיפור נעשה על ידי שינוי כיוון וקטור המשקולות בכל פעם שהוא טועה באבחון, וכך ככל שהאלגוריתם יותר מנוסה הוא משיג תוצאות יותר מדויקות.

== אופן האבחון ==
האלגוריתם יכפיל כל אחד מערכי וקטור הדגימה בערכי וקטור המשקולות המתאים לו ויסכם את מכפלות אלו: <math>\ \sum_{i=0}^{n}w_i x_i</math><br /><br />לאחר שהאלגוריתם העריך את סיווג הדגימה (על־פי ציון הסכימה לעיל) יעדכן את משקולותיו באופן הבא: <math>\ W_i=W_i+u(Y_i*X_i)</math>
* <math>Y_i</math>
** <math>Y_i=-1</math> אם הייתה טעות באבחנה כלפי מעלה - משמע פונקציית ההערכה של האלגוריתם הייתה גבוהה מידי ולכן נתקן למטה.
** <math>Y_i=1</math> אם הייתה טעות באבחנה כלפי מטה - משמע פונקציית ההערכה של האלגוריתם הייתה נמוכה מידי ולכן נתקן למעלה.
** <math> Y_i=0</math> אם לא הייתה טעות באבחנה.
* <math>X_i</math> הוא ערך הפרמטר <math>i</math> בדגימה אותה האלגוריתם מאבחן.
* <math>W_i</math> המשקולת על הפרמטר <math>i</math>.
* <math>u</math> קבוע המכונה 'קצב הלמידה' זהו מספר קטן למשל 0.1.
ניתן לראות שכאשר אין טעות <math>Y_i=0</math> וכתוצאה מכך המשקולות אינן משתנות כלל.

=== דוגמה לאופן הפעולה ===
בדוגמה הנ"ל ניתן לראות כיצד עובד האלגוריתם ל[[אבחון בין דגימות, Y הוא הערך שנתן הפרספטרון לדגימה ו־T הערך האמיתי של הדגימה]]

== ראו גם ==
* בינה מלאכותית
* למידה חישובית

==קישורים חיצוניים==

* 
* 
* 
* 

==הערות שוליים==

קטגוריה:אלגוריתמים
קטגוריה:למידת מכונה
קנה (נשק)

תותח [[הוביצר בקוטר 240 מ"מ, שבו בולט הקנה הארוך]]
חתך לרוחב הקנה, המראה את שלושת סוגיו
קנה חרוק (של [[תותח 75 מ"מ מודל 1897)]]
הקנה הוא מרכיב עיקרי בכלי נשק המשמשים לירייה, כגון אקדח, רובה, מרגמה ותותח. הקנה הוא בצורת גליל חלול, שדרכו עובר הקליע מיד עם הירייה – הצתת אבק השרפה יוצרת תגובה כימית מהירה המשחררת כמות גדולה של גזים בתחתית הקנה, ולחץ הגז הפתאומי שנוצר דוחף את הקליע לאורך הקנה ומעביר אליו כמות גדולה של אנרגיה קינטית עד לשחרורו של הקליע מלוע הקנה. הקנה עשוי בדרך כלל ממתכת, והוא מקנה לקליע את הכיוון שבו יעוף. 

מאפיינים של קנים:
* קליבר: הקוטר הפנימי של הקנה. זהו המאפיין הידוע ביותר של הקנה, המאפיין פעמים רבות את כלי הנשק כולו. כך, למשל, "תותח 105 מ"מ" או "רובה טו-טו" (רובה שקנהו בקוטר 5.588 מילימטרים – 0.22 אינץ'). הקליבר של כלי ירייה מתוצרת בריטניה וארצות הברית מצוין באינצ'ים, ובמרבית המדינות האחרות – במילימטרים. 
* מבנהו הפנימי של הקנה (הנקרא "קדח"). מבחינה זו הקנים הם משלושה סוגים:
** קנה חלק קדח.
** קנה מחורק, ובו חריטות דמויות סליל על הדופן הפנימית של הקנה, הגורם לקליע לצאת ממנו כשהוא מסתובב סביב ציר סיבוב. נועד בעיקר לקליעים שצורתם מוארכת, כאשר ציר הסיבוב נוצר לאורכו של הקליע והסיבוב המהיר של הקליע מייצב את כיוונו במהלך מעופו.
** קנה עם חתך בצורת מצולע. 
* אופן הכנסת הקליע לקנה. במרבית כלי הירייה המודרניים הקליע נטען לבית הבליעה, הנמצא בקצהו האחד של הקנה, ונורה דרך קצהו האחר של הקנה. במרגמה נטען הפגז דרך הקצה שדרכו הוא נורה. 
* אורך הקנה. הגדלת אורך הקנה משפיעה על מהירות הלוע המוקנית לקליע ותורמת לדיוק גדול יותר במעופו, אך מסרבלת את כלי הירייה. לעיתים (בעיקר בתותחים) נמדד אורך הקנה יחסית לקליבר שלו, למשל, קנה שאורכו "800 וקוטרו "16, יסומן כקליבר 50/"16. לעיתים מיוצר רובה בדגמים אחדים – דגם עיקרי בעל קנה ארוך, דגם פחות נפוץ, למשימות מיוחדות, בעל קנה מקוצר, ודגם נוסף, בעל קנה ארוך במיוחד, לצליפה.

בדרך כלל לכלי ירייה יש קנה יחיד, אך רובי ציד מצוידים לעיתים בקנה כפול, ותותחים מסוימים הם מרובי קנים (לתותח M61 וולקן, למשל, שישה קנים), לשם הגברת קצב הירי. 

חלק חשוב בתחזוקתו של כלי ירייה הוא ניקוי הקנה, בפרט לאחר הירי.

==היסטוריה==
הסינים, ממציאי אבק השרפה, השתמשו בקנים עשויים במבוק, שצורתו הטבעית היא כשל קנה. יצרנים אירופיים השתמשו תחילה בברזל חשיל (wrought iron). הסינים היו הראשונים לייצר קני תותחים מברזל יציקה. ברונזה ונחושת היו חביבים על יצרני רובים, בזכות קלות עיבודם ועמידותם בפני חלודה. תותחים קדומים היו עבים מאוד יחסית לקוטרם הפנימי. פגמי ייצור בקנים מוקדמים גרמו להתפוצצותם בעת הירי, עקב חוסר יכולתם לעמוד בלחץ שהופעל עליהם.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כלי ירייה - מבנה ופעולה
פיודור רומודנובסקי

פיודור רומודנובסקי (ברוסית: Фёдор Юрьевич Ромодановский; 1640 - 28 בספטמבר 1717) היה אציל רוסי, ממקורביו של פיוטר הגדול. רומודנובסקי נולד במשפחה אצילית מצאצאי שושלת רוריק. בהתאם למסורת המשפחתית, הם קיבלו תואר נסיך עוד בתקופת ולדימיר הראשון, נסיך קייב. 

ברשימת מוזמנים לחגיגות לרגל הולדת פיוטר רשום פיודור רומודנובסקי כראשון ברשימה, עובדה המעידה על המעמד שלו בחצר. הוא תמך בצאר הצעיר פיוטר הגדול מיד עם מינויו. הוא היה אחראי על המעקב אחרי הנסיכה סופיה כאשר היא הייתה במנזר נובודוויצ'י. 

במהלך מערכות אזוב, כאשר פיוטר הגדול עזב את מוסקבה הושאר רומודנובסקי כאחראי על ענייני המדינה במינוי "נסיך-קיסר", תואר חדש שהוענק לו. מאותה תקופה נשמרה עד היום התכתבות ענפה בין פיוטר הגדול לבין פיודור רומודנובסקי שמעידה על שיתוף פעולה מלא בין השניים. בשנת 1698 כאשר התפרץ מרד 1698 היה בעל תפקיד מכריע בדיכוי המרד. החל משנת 1701 הוא היה ראש עיריית מוסקבה.

במשך תקופה ארוכה ועד מותו הוא היה אחראי על הלשכה החשאית, שהייתה המשטרה החשאית של הצאר. בנוסף לכך, הוא היה אחראי על משרד לענייני סיביר ומשרד לענייני תרופות. בזמן שמקורבים אחרים של הצאר לחמו בחזית ובנו עיר חדשה סנקט פטרבורג, הוא היה אחראי על כך שלא תהיה במדינה אופוזיציה ממשית לרפורמות ושלטון הצאר.

למרות היותו תומך ברפורמות של הצאר, בחיי יום הוא דבק בדרך החיים הרוסית המסורתית. כמו כן, התנגד לנישואי הצאר עם יקטרינה הראשונה.

==קישורים חיצוניים==

* [http://www.biografija.ru/show_bio.aspx?id=112744 קורות חיים] 

קטגוריה:פוליטיקאים רוסים
קטגוריה:מושלים וראשי עיריות ברוסיה
קטגוריה:אצולה רוסית
קטגוריה:גנרליסימו
קטגוריה:ילידי 1640
קטגוריה:נפטרים ב-1717
אטול הא אליף

הא אליף (בדיבהי: ތިލަދުންމަތީ އުތުރުބުރި) הוא האטול הצפוני ביותר באיים המלדיביים, נמצא במחוז צפון-עליון. 
האטול כולל 42 איים, מתוכם 16 מיושבים, בירת האטול היא האי דידהו, מדרום לו נמצא האטול הא דאלו.
באטול 19,251 תושבים.
בעבר היה אטול נוסף באיים המלדיביים (מיניקוי) שהיה צפוני יותר, אך היום הוא שייך להודו.

== איים מיושבים ==

===דידהו=== 
בירת האטול, אורכו 2 ק"מ, רוחבו 350 מטר. מונה 3468 תושבים.

===איים נוספים===
 
{| class="wikitable"
|-
! אי !! מספר תושבים !! אורך !! רוחב
|-
| הואראפושי || 2782 || 1750 || 450
|-
| יהבנדהו || 2707 || 880 || 860
|-
| קלאא || 2205 || 3060 || 1040
|-
| באראה || 1659 || 2400 || 1500
|-
| פילאדהו || 932 || 5850 || 1450
|-
| דקאנדהו || 850 || 1220 || 460
|-
| מאראנדהו || 831 || 1080 || 520
|-
| ואשאפארו || 826 || 1950 || 220
|-
| אודימו || 783 || 900 || 730
|-
| מוראידהו || 728 || 1050 || 680
|-
| דוראקונו || 627 || 900 || 380
|-
| אוליגאמו || 447 || 2500 || 800
|-
| מולהאדהו || 362 || 2600 || 840
|-
| האטיפושי || 260 || 270 || 170
|-
| ברינמאדהו || 175 || 650 || 320
|}

הא אליף